Den 16-årige, der torsdag aften overfaldt en 23-årig mand i Aalborg, er nu sigtet for forsøg på røveri.

Den 16-årige dreng overfaldt sammen med fire andre drenge i alderen 14 til 17 år en 23-årig mand torsdag aften i Juelsparken. Den 16-årige mente, at offeret skyldte ham 750 kroner, og brugte blandt andet et baseballbat til at overbevise ham. Dén beslutning takserede dommeren ved et grundlovsforhør i dag til forsøg på røveri, og derfor er drengen nu blevet varetægtsfængslet i fire uger. De fire andre blev løsladt igen efter endt afhøring.